Likumprojekts

**Par Konvencijas pret spīdzināšanu un citiem nežēlīgas, necilvēcīgas vai pazemojošas izturēšanās vai sodīšanas veidiem Fakultatīvo protokolu**

**1. pants.** 2002. gada 18. decembra Konvencijas pret spīdzināšanu un citiem nežēlīgas, necilvēcīgas vai pazemojošas izturēšanās vai sodīšanas veidiem Fakultatīvais protokols (turpmāk – Protokols) ar šo likumu tiek pieņemts un apstiprināts.

**2. pants.** Protokolā paredzēto saistību izpildi koordinē Tieslietu ministrija.

**3. pants.** Protokola 3., kā arī 17.–23. pantā minētos nacionālā spīdzināšanas novēršanas preventīvā mehānisma uzdevumus Latvijas Republikā veic Tiesībsargs.

Šā panta pirmajā daļā minēto uzdevumu izpildei Tiesībsargam ir Protokola 20. pantā noteiktās tiesības.

**4. pants.** Protokola 4. pantā minētajām brīvības atņemšanas vietām ir pienākums nodrošināt Protokola 2. pantā minētās Spīdzināšanas un citu nežēlīgas, necilvēcīgas vai pazemojošas izturēšanās vai sodīšanas veidu novēršanas apakškomitejas ekspertiem to pienākumu izpildei nepieciešamās tiesības, kas minētas Protokola 12. un 14. pantā.

**5. pants.** Protokols stājas spēkā tā 28. pantā noteiktajā laikā un kārtībā, un Ārlietu ministrija par to paziņo oficiālajā izdevumā "Latvijas Vēstnesis". Līdz ar likumu izsludināms Protokols angļu valodā un tā tulkojums latviešu valodā.

Ministru prezidenta biedrs,

tieslietu ministrs

J. Bordāns